Moja Rijeka – terenska nastava

U četvrtak 7.4.2022. učenice i učenici 5., 6., 7. i 8. razreda naše Osnovne škole Zamet sudjeluju u izvannastavnoj aktivnosti Moja Rijeka u kojoj istražujemo više o našem gradu, idući na terensku nastavu te posjećujući neke od naših najzanimljivijih mjesta.

Izlet je krenuo na Trsatu gdje se pobliže proučilo Svetište Majke Božje Trsatske, izvana i iznutra gdje su se gledali prekrasni radovi koji prikazuju simbolične slike te još mnogo toga. Zatim se išlo do Trsatske gradine te se tamo prošetalo i čule su se neke zanimljive činjenice o njoj od strane naših učenica i učenika, a kasnije se nakon kratkog slikanja Trsatskim stubama spustilo do centra grada te je prva destinacija bila Guvernerova palača. Tamo se također čitalo o njenoj povijesti, pogotovo o kipovima zvanim „Adamićevi svjedoci“ koji se nalaze u blizini. Sljedeća je bila Palača Adria, na kojoj su se promatrala četiri vrlo interesantna i značajna kipa sagrađena u prošlosti te simboliziraju četiri kontinenta (Afrika, Azija, Europa i Amerika) po kojima su plovili riječki brodovi.

Izlet završava slobodnom šetnjom po gradu te naposljetku odlaskom kući.